Държавен вестник, бр. 67, 2005 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  67
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за изменение и допълнение на Решението за
създаване на Временна комисия за проучване
на щетите, нанесени от наводненията, предиз-
викани от проливните дъждове през месеците
юни и юли 2005 г., на обществени и частни сгра-
ди, пътна и железопътна инфраструктура, зе-
меделската реколта и други, както и да пред-
ложи мерки за тяхното преодоляване (ДВ,
бр. 62 от 2005 г.)
Народното събрание на основание чл. 79,
ал. 1 от Конституцията на Република България
и чл. 31 от Правилника за организацията и дей-
ността на Народното събрание
Р Е Ш И :
1. В заглавието на решението думите “Вре-
менна комисия за проучване на щетите, нане-
сени от наводненията, предизвикани от про-
ливните дъждове през месеците юни и юли
2005 г., на обществени и частни сгради, пътна
и железопътна инфраструктура, земеделска-
та реколта и други, както и да предложи мер-
ки за тяхното преодоляване” се заменят с “Вре-
менна комисия за проучване и ликвидиране
на щетите от наводненията и за изготвяне на
предложения за оптимизиране на модела на
действия на държавните органи по управле-
ние при кризи”.
2. В точка първа, изречение първо думите
“Временна комисия за проучване на щетите,
нанесени от наводненията, предизвикани от
проливните дъждове през месеците юни и юли
2005 г., на обществени и частни сгради, пътна
и железопътна инфраструктура, земеделската
реколта и други, както и да предложи мерки за
тяхното преодоляване” се заменят с “Времен-
на комисия за проучване и ликвидиране на ще-
тите от наводненията и за изготвяне на пред-
ложения за оптимизиране на модела на дейс-
твия на държавните органи по  управление при
кризи”, а изречение второ се заличава.
3. Създава се нова т. 2:
“2. Комисията:
а) да контролира извършването на оценката
на щетите, причинени от наводненията;
б) да предложи механизъм за контрола вър-
ху финансирането по ликвидиране на щетите и
да следи за изпълнението му;
в) да направи оценка на действията на пра-
вителството при управление на кризи и при
възстановяване и подпомагане;
г) да направи оценка на съществуващата
нормативна база, която регламентира действи-
ята на всички държавни органи при управление
при кризи;
д) да предложи мерки за усъвършенстване на
действията на държавните органи при кризи.”
4. Досегашната т. 2 става т. 3 и в нея думите
“в едномесечен срок” се заменят с “до 30 ок-
томври 2005 г.”.
5. Досегашната т. 3 става т. 4.
6. Създава се точка 5:
“5. Попълва състава на Временната коми-
сия с по един представител от ръководството
на всяка парламентарна група, както следва:
Емилия Радкова Масларова,
Лютви Ахмед Местан,
Стела Димитрова Ангелова-Банкова,
Борис Янков Ячев,
Веселин Методиев Петров,
Марио Иванов Тагарински,
Борислав Любенов Великов.”
Решението е прието от XL Народно събра-
ние на 10 август 2005 г. и е подпечатано с офи-
циалния печат на Народното събрание.
Председател на Народното събрание:
Георги Пирински
55857
ПРЕЗИДЕНТ
НА РЕПУБЛИКАТА
УКАЗ № 263
На основание чл. 98, т. 6 от Конституцията
на Република България
П О С Т А Н О В Я В А М :
1. Освобождавам Александър Йорданов
Александров от длъжността извънреден и пъл-
номощен посланик на Република България в
Република Македония.
2. Назначавам Михо Димитров Михов за из-
вънреден и пълномощен посланик на Републи-
ка България в Република Македония.
Изпълнението на указа възлагам на минис-
търа на външните работи.
Издаден в София на 10 август 2005 г.
Президент на републиката: Георги Първанов
Министър-председател:
Симеон Сакскобургготски
Подпечатан с държавния печат.
55624